19/11/2020 | Administración LocalMunicipal
Betanzos
Medidas para actividades no ocio nocturno

O 29.09.2020 o Concello de Betanzos mediante resolución do concelleiro delegado de urbanismo ditou o seguinte EDITO: ASUNTO: APROBACIÓN MEDIDAS PARA ACTIVIDADES NO OCIO NOCTURNO EXPEDIENTE: 2020/X999/000694 PRIMEIRO. A “Orde do 15 de agosto de 2020 pola que se modifican determinadas medidas previstas no Acordo do Consello da Xunta de Galicia, do 12 de xuño de 2020, sobre medidas de prevención necesarias para facer fronte á crise sanitaria ocasionada polo COVID-19, unha vez superada a fase III do Plan para a transición cara a unha nova normalidade” (DOGA do 15.08.2020) establece o peche dos establecementos de lecer nocturno. SEGUNDO. O Concello de Betanzos pretende buscar unha solución temporal a esta situación dentro do axustado á legalidade. LEXISLACIÓN APLICABLE A Lexislación aplicable é a seguinte: – O Regulamento único de regulación integrada de actividades económicas e apertura de establecementos, aprobado por Decreto 144/2016, de 22 de setembro. – A Lei 7/85 de 2 de abril, Reguladora de Bases de Réxime Local. – A Lei 2/2016, do 10 de febreiro, do solo de Galicia. – A Lei 39/2015, do 1 de outubro, Lei do procedemento administrativo común das Administracións Públicas. PRIMEIRA. A “Orde do 15 de agosto de 2020 pola que se modifican determinadas medidas previstas no Acordo do Consello da Xunta de Galicia, do 12 de xuño de 2020, sobre medidas de prevención necesarias para facer fronte á crise sanitaria ocasionada polo COVID-19, unha vez superada a fase III do Plan para a transición cara a unha nova normalidade” (DOGA do 15.08.2020) establece o peche dos establecementos de lecer nocturno indicando no seu apartado Primeiro, punto Seis, o seguinte: “Seis. O número 3.34 do anexo queda redactado como segue: «3.34. Discotecas e resto de establecementos de lecer nocturno Os locais de discotecas e demais establecementos de lecer nocturno permanecerán pechados. Entenderanse por establecementos de lecer nocturno, para os efectos do establecido nestas medidas, as discotecas, pubs, cafés-espectáculo, café-cantante, salas de festas, así como as salas de concertos que desenvolvan as súas actividades de forma análoga aos anteriores. A medida será de aplicación tanto respecto do interior dos locais como das terrazas destes establecementos»”. Dita medida afecta a unha pluralidade de establecementos do noso concello, o que se fai preciso posibilitar, dentro do marco legal, a continuidade da actividade económica compaxinado co estricto cumprimento da normativa sanitaria debido ó COVID-19. SEGUNDO. O artigo 40 da Lei 9/2013, do 19 de decembro, do emprendemento e da competitividade económica de Galicia, referido ás actividades sometidas a declaración responsable, indica no seu apartado 1: “Con carácter xeral, a apertura dos establecementos abertos ao público nos que se desenvolvan espectáculos públicos ou actividades recreativas e a organización de espectáculos públicos e actividades recreativas están sometidas ao réxime de declaración responsable”. Dito artigo 40, punto 7, último parágrafo indica: “Igualmente, será necesaria a presentación de declaración responsable para a celebración de espectáculos públicos e actividades recreativas de carácter extraordinario que se desenvolvan esporadicamente en establecementos abertos ao público, suxeitos ao réxime de declaración responsable, legalmente habilitados para celebrar un espectáculo público ou actividade recreativa distinta da propia do establecemento. Nestes casos, deberase presentar a documentación prevista neste artigo que resulte procedente tendo en conta as características do espectáculo ou da actividade de carácter extraordinario. Así mesmo, deberase dispoñer do seguro previsto na lexislación de espectáculos públicos e actividades recreativas”. O artigo 8 da Lei 10/2017, do 27 de decembro, de espectáculos públicos e actividades recreativas de Galicia, esixe dispoñer dunha póliza de seguro de responsabilidade civil tamén para as actividades extraordinarias. TERCEIRA. O catálogo de espectáculos públicos e actividades recreativas regúlase polo Decreto 124/2019, de 5 de setembro, polo que se aproba o Catálogo de espectáculos públicos, actividades recreativas e establecementos abertos ao público na Comunidade Autónoma de Galicia e se establecesn determinadas disposicións xerais de aplicación na materia. Dado que a orde de peche do lecer nocturno se trata dunha medida provisional por mor da situación sanitaria por COVID-19, os establecementos con título habilitante municipal en vigor de lecer nocturno poderán achegar declaración responsable para espectáculo público e actividade recreativa extraordinaria (namentres dure a orde de peche do lecer nocturno), sempre e cando o establecemento reúna as condicións para dito espectáculo público ou actividade recreativa extraordinaria das contempledas no Decreto, e coas seguintes condicións: 1.- O exercicio de dita actividade será extraodinario e limitado no tempo, só durante o tempo que dure o peche do lecer nocturno marcado polas autoridades sanitarias. Unha vez remate a orde de peche de ocio nocturno, a declaración responsable de actividade extraodinaria perderá o seu efecto e seguirá en vigor o título habilitante de lecer nocturno do que dispoña o establecemento 2.- Deberán de cumprirse as condicións da actividade extraordinaria que estean en vigor, tanto as referidas á propia actividade (horarios e demais condicións de exercicio) como as que se indiquen por parte das autoridades sanitarias ou outras competentes que lle sexan de aplicación. Para os efectos do indicado, os titulares de establecementos con título habilitante para actividade de ocio nocturno (discotecas, pubs, cafés-espectáculo, salas de festas, así como as salas de concertos que desenvolvan as súas actividades de forma análoga aos anteriores) deberán achegar a seguinte documentación por calquera medio dos previstos na Lei 39/2015: • Modelo Declaración Responsable (declaración responsable de espectáculos públicos e actividades recreativas) cuberto e asinado. Neste modelo declarará unha actividade compatible coas condicións do establecemento no apartado (“Actividade extraordinaria”) e coa orde de peche do lecer nocturno, que ordinariamente poderá ser a de bar. • Seguro de responsabilidade civil en vigor (que cubra expresamente a actividade extraordinaria que se declara) • Informe asinado por técnico competente que indique que o establecemento cumpre coas condicións necesarias para celebrar a actividade recreativa extraordinaria distinta da propia do establecemento que se está a declarar, A necesaria inclusión da definición dos cambios que se van levar a cabo no interior do establecemento, en distribución e incorporación de mobiliario en atención e servizo ao público (mesas e cadeiras), con cálculo de novo aforo máximo permitido. E necesaria achega de nova planta de distribución cos cambios realizados. Todo isto, sen prexuízo das facultades de control e inspección do concello sobre as actividades declaradas, así como calquera medida ó respecto que se adopte polas autoridades competentes. Achégase xunto con este Edicto o MODELO de Declaración responsable. Para calquera aclaración ou dúbida disponse o seguinte e-mail: “urbanismo@betanzos. gal” ou chamada telefónica ao 981 770 011 en horario de 09:00 a 14:00 horas de luns a venres. Visto canto antecede en virtude das competencias delegadas RESOLVO: PRIMEIRO. Aprobar o edicto indicado. SEGUNDO. Darlle a publicidade oportuna tanto no taboleiro de anuncios como na sede municipal. TERCEIRO. Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Betanzos, 10.11.2020 O Concelleiro de urbanismo (Por Decreto de alcaldía nº 129/2020 de data 06.02.2020 BOP nº 36 do 21.02.2020) Yessica Alexandra Alexandru Teodor Imizcoz Petti